PAM GROUT

KILENC ÚJABB ENERGIAGYAKORLAT
ANNAK BIZONYÍTÁSÁRA,
HOGY MINDENKI KÉPES
FŐÁLLÁSBAN CSODÁT TENNI

ÉDESVÍZ KIADÓ
BUDAPEST

A fordítás az alábbi kiadás alapján készült:

Pam Grout / E-CUBED: Nine More Energy Experiments
That Prove Manifesting Magic and Miracles
is Your Full-Time Gig

Hay House Inc., USA, 2014

A Hay House-rádió a www.hayhouseradio.com
internetes oldalon érhető el.

Fordította

Farkas Csaba

Szerkesztette

Molnár Eszter

Copyright © Pam Grout, 2014

Hungarian translation © Farkas Csaba, 2015

Hungarian edition © Neemtree Corporation AG, 2015

Cover design © Amy Rose Grigoriou, 2014

Interior Design © Pamela Homan, 2014

Minden jog fenntartva. A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

ÉDESVÍZ KIADÓ, BUDAPEST

Felelős kiadó Novák András igazgató

Főszerkesztő és műszaki vezető Melher Viktor

Borítót készítette Édesvíz Kiadó Kft.

Elektronikus változat: Békyné Kiss Adrien

ISBN 978-963-529-403-9 (epub)

ISBN 978-963-529-404-6 (mobi)

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az ebook kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

A verhetetlen szóbajnok Rachael{1} emlékére,
akinek hatalmas szelleme túlságosan bölcs,
nagyvonalú és pimaszul vidám
ehhez a korlátolt fizikai világhoz.

ELŐSZÓ

Önjelölt csodatévőként teljesen lázba jövök attól, hogy a pozitív gondolkodás erejét gyakorolhatom mindenben, amit csinálok. Amikor kézbe vettem Pam Grout E-négyzet című kötetét, rögtön tudtam, hogy igazi ajándékot kaptam – a megerősítés ajándékát az univerzum erejébe vetett hitemben. Az E-négyzet egyik első fejezetében Pam arra kér minket, hogy kísérletképpen kérjünk valamilyen áldást az univerzumtól. Arra buzdít, hogy a következő 48 órában alaposan figyeljünk mindenre, ami az utunkba kerül. Keressük a legapróbb kacsintást az univerzumtól, ami arra emlékeztet minket, hogy a világ soha nem engedi el a kezünket.

Harmincnyolc órával a kísérlet megkezdése után megérkezett az áldás. Torontóban tartottam éppen előadást egy Hay House-konferencián. Életem egyik legjobban sikerült beszédét sikerült megtartanom. Éreztem, ahogy emelkedik az energiaszint a teremben, és szinte intim közelségben éreztem magam a több mint négyezres hallgatósággal. Közvetlenül az előadás után a zöld teremben pakoltam össze éppen a cuccaimat, hogy elinduljak a reptérre. A konferencia utolsó napja volt, úgyhogy a legtöbb előadó már elment vagy épp indulóban volt. Csak hárman maradtunk a teremben. Épp a kabátomat vettem fel, útban az ajtó felé, amikor az egyik férfi a teremben felvett valamit az asztalról, és így szólt: „Gabby, nézd mit találtam. Nem tudom, miért, de biztos vagyok benne, hogy ez neked szól.” Egy kis angyalszárnymedál volt, a hátulján felirattal: Hinned kell!

Abban a pillanatban tudtam, hogy megkaptam az áldást az univerzumtól. Maga a szárny nekem roppant sokatmondó, mivel gyakran érzem azt, hogy angyalok vesznek körül, és az univerzum olyan módon szól hozzánk, ami összhangban áll saját meggyőződésünkkel. Nem csak az angyalszárny volt fontos, hanem a Hinned kell! felirat is mélyen megérintett. Amikor megkaptam az univerzum ajándékát, éppen egy hete jelent meg az új könyvem. Nehezen akartam elhinni, hogy minden a terveimnek megfelelően fog alakulni. Az angyali üzenet, hogy higgyek és bízzak, végre meggyőzött, hogy jó úton járok. Pam kísérlete emlékeztetett arra, hogy az univerzum ott és akkor mutatja meg magát, amikor és ahol arra a legnagyobb szükségünk van.

Az ehhez hasonló pillanatok nem ismeretlenek előttem, bár mindig mosolyt csalnak az arcomra. Az életemet szenteltem annak a meggyőződésnek, hogy az energia és a gondolatok szorosan összefüggnek, és régóta tanulmányozom a metafizikát és a vonzás törvényét. Ezzel együtt is néha megfeledkezem arról, milyen mélyreható útmutatást kapunk az univerzumtól, ami azonnal kész a válasszal, ha alaposan figyelünk. Spirituális tanítványokként az a dolgunk, hogy rászánjuk magunkat az útra, elfelejtsük a félelmet, és emlékezzünk a csodákra. Pam Grout pedig tökéletes tanító, aki segít ébren tartani az emlékezetünket.

Pam elszántságát csodálom a legjobban, amivel az emberek figyelmét irányítja, és hitet ad nekik. A manifesztációk mestere és élő példaképe mindannak, amit tanít. E a köbön című, új könyvében egészen új magaslatokra hívja kalandozni a csodákra éhes elméket. Akár gyakorlott manifesztáló vagy, akár újonc, az E a köbön kötelező olvasmány, ha a pozitív szándékok erejébe vetett hitedet akarod megszilárdítani. Így élni rengeteg gyakorlással jár (márpedig a legtöbbünk annyi számtalan finom szállal kötődik a félelmekhez, hogy egy életen át van mit felejtenünk), és pontosan ebben segít Pam és az E a köbön. Az egészben az a legjobb, hogy a gyakorlatok és a kísérletek nem csupán roppant hatásosak, de ráadásul könnyen elsajátíthatók és szórakoztatók is. Ha elfogadjuk a vonzás törvényének természetes következményeit, egyúttal azt is megértjük, hogy nekünk is hatalmunkban áll részt venni a valóságunk teremtésében. Innentől válik izgalmassá az élet. Gondolatainkkal és szándékainkkal olyan életet teremteni, amilyet szeretnénk, már kész művészet. Nincs jobb, mint végre használatba venni a kimeríthetetlen forrást: saját gondolatainkat és energiánkat.

Csak azért nem vagy tudatában a csodák és ajándékok szünet nélkül áramló folyamának, mert rossz helyen keresed. Elég egy kis elszántság és tudatosság, és elképesztő dolgok történhetnek. Ahogy Wayne Dyer mondani szokta: látod, ha hiszed.

Megdöbbentően meggyőző kísérleteivel az E a köbön lebilincselő módon segít gyakorolni, hogyan maradhatunk tartósan a bőség és a szinkronicitás áramlásában. Kalandra fel, kövesd Pam tanácsait, és készülj fel a csodákra!

Gabrielle Bernstein

a New York Times bestseller Miracles Now szerzője

BEVEZETÉS

„Elérkezik az a pillanat, amikor minden kétség és habozás nélkül tudod, hogy nem tudsz visszatérni a régi életedhez. Nem lehetsz már az, aki voltál, miközben az új életed új gazdagságát élvezed.”

JULIE MCINTYRE,
A CENTER FOR EARTH RELATIONS IGAZGATÓJA

Mielőtt A csodák tanításának elkötelezett tanulmányozója lettem, én voltam az, aki mindig utolsó a tornasorban, akiről mindenki tudja, hogy „ez sosem viszi semmire”.

Éppen akkoriban dobott az aktuális pasim – jó páran megtették előtte ugyanezt –, és persze nekem kellett kicuccolnom a házból, amit közösen béreltünk Connecticut államban.

Hab a tortán, hogy mindezt hét hónapos terhesen, (nyilvánvalóan) szingli kismamaként kellett végigcsinálnom. Gőzöm sem volt, hogy mihez kezdjek, hová menjek. Ha ez nem lett volna elég, a kis kék Toyotában, amibe minden személyes holmimat sikerült bepasszírozni, a légkondi bemondta az unalmast. Képzeld el, amint harminc fok feletti hőségben, bálna méretű pocakkal elindulok átszelni a fél országot nagyjából Breckenridge, Colorado irányába.

Tarthatatlan állapot, finoman szólva.

A csodák tanítása, ez a spirituális pszichológián alapuló, önismereti program, amit végül elkezdtem komolyan gyakorolni, arcátlanul azt merte állítani, hogy én magam vagyok felelős a félresiklott életemért. Azzal az ötlettel álltak elő nekem, hogy ha egyszerűen elengedném azokat a fixációkat, amelyekhez görcsösen ragaszkodom – a „tönkretett ez a pasi” gátlásaimat és az összes zavaros gondolatot arról, hogyan működik körülöttem a világ –, akkor tulajdonképpen boldog is lehetnék. Azt vágták az arcomba, hogy csak azért nem élhetem meg az eszeveszett nagy szerelmet, és azért nem úszom a végtelen nagy boldogságban, mert a tudatomat folyton katasztrófakészültségben tartom. A gondolataimban az egész világ az esküdt ellenségem lett.

Nem ragozom, ez alapjaiban rengette meg az életemet.

Nem adtam könnyen magam.

Vitáim Jézuskával és a Szentimenti Lélekkel – ahogy magamban A csodák tanítása résztvevőit hívtam – valahogy így hangzottak:

Én: De mit kezdjek a problémáimmal? Nekem kell megérteni és helyrehozni őket.

– Ereszd el mindet! – jött a válasz.

Én: De akkor mi a helyzet a jóval és a rosszal, mi a helyes és a helytelen?

– Ne akarj a magad tanítómestere lenni – hallottam tisztán és érthetően.

Én: Na de… de hát…

Lassan, centiről centire adtam fel régi meggyőződéseimet és gondolkodásmódomat. Kezdtem végre megérteni, hogy ha hatalmamban áll folyamatosan katasztrófába sodorni az életemet, akkor miért ne teremthetnék ennyi erővel élvezhető életet magam számára? Igazából A csodák tanítása kertelés nélkül kezességet vállalt arra, hogy „a teljes békesség és tökéletes boldogság az osztályrészed”. Csak annyit kellett megtennem, hogy feladom a szerencsétlenségbe és nélkülözésbe vetett hitemet.

Én: De az olyan nagyon nehéz!

A csodák tanítása: Egyáltalán nem nehéz. Ez a természetes állapotod. Ha valamilyen, akkor nagyon más ahhoz képest, ahogyan az emberek többsége gondolkozik.

Azt is megtanultam a Tanítástól, hogy az a magas, szőke liba, akit a tükörben látok mindennap, az igazából nem is én vagyok. A kék Toyotában a fél országon át izzadva zötyögő, depressziós, terhes nő csak egy hamis identitás, amelyet egy olyan világ erőltetett rám, amelyben kultusza van az elhatárolódásnak, ahol mindennél jobban tisztelik a korlátokat.

Valójában annyira csak arra a pici kis „énre” koncentráltam, hogy végül teljesen elszakadtam attól a nagyobb létezőtől, amelyet a legtöbben Istennek hívnak.

Teljesen bezárkóztam rozoga testem börtönébe, olyannyira, hogy akármennyi krémet pakoltam is az arcomra, akárhány hegyállást meg kutyapózt csináltam, akárhány Wayne Dyer-könyvet olvastam is (és nem egyet olvastam, azt elárulom), soha nem voltam elégedett magammal.

Pontosan erről szól ez a könyv: Romboljuk porig a gondolatokat, amelyek régóta fogva tartják elménket. Szakadjunk el korlátolt kis énünktől, amelyet mindennap a tükörben látunk, és figyeljünk inkább a csodálatos, elemi erejű, végtelen lehetőségek mezejére (LM), amely segít kapcsolatot találni a valósággal.

Tudom, hogy a könyvesboltokban az önismereti könyvek között lesz a helye ennek az írásnak, és nincs is ezzel baj. Az igazat megvallva az E a köbön valójában nem segít megismerni önmagad. Nem arra buzdít, hogy kezedbe vedd a sorsodat. És nem azt sugallja, hogy neked van igazad.

Inkább az elengedésről szól, a régi, begyöpösödött gondolatok feladásáról a végtelen szeretetet és féktelen energiát sugárzó erő elérése érdekében, amely nagyobb, merészebb, világosabb, és igen, furcsább is mindennél, amit eddig láttál és tapasztaltál. Ez a Szent Zsizsegés maga az élet. A nagybetűs Élet, amely – mindegy, mekkora falat emelünk magunk köré, és mennyire elszúrjuk a dolgainkat – örökké tárt karokkal vár minket.

ELSŐ RÉSZ

MEGVAGY!

„Bár telezsúfoltad elmédet értelmetlen gondolatokkal és őrült eszmékkel, továbbra is ott rejlenek alattuk a kezdet kezdetén, Isten{2} Elméjével gondolt gondolataid.”

A CSODÁK TANÍTÁSA

ELSŐ FEJEZET

Előrebocsátom, hogy ha továbbolvasod ezt a fejjel lefelé írt, furcsa könyvet, a világról alkotott nézeteid is tótágast fognak állni. Biztosan láttad az Ördögűzőt, amelyben Linda Blair feje hátracsavarodik – készüj fel, lesz itt is szép zöld borsó, csak nem a falra hányva.

Ha a metrón bumlizva olvasod a könyvet, vagy egy kávézóban, és attól félsz, hogy valaki észreveszi, és azt gondolja: Ki ez a béna analfabéta, aki fejjel lefelé tartja a könyvet? – erre rögtön két válaszom is kínálkozik:

1. Kit érdekel, mit gondolnak mások? Pontosan ezt a berögzött meggyőződést szeretném, ha kihajítanád a legközelebbi kukába. Ha igazán imponálni szeretnél a környezetedben lévőknek, akkor arra bátorítalak, hogy kaján vigyorral, győzedelmesen csapj a levegőbe, valahányszor lapozol egyet. Minél inkább ragaszkodsz ahhoz, amit te szeretnél gondolni (tévedés ne essék – ez a te döntésed), és minél kevésbé dőlsz be annak, amit mások gondolnak, annál hamarabb célhoz érsz.

2. Csak az számít, amit te gondolsz. Ezt pedig szó szerint értem. Azt kapod, amire gondolsz. Ez a könyv pedig mindenekelőtt arról szól, hogyan legyenek jobb gondolataid. Hogyan turbózd fel a tudatosságodat. Hogy az elsők között tölthesd le a Világnézet 2.0 programot. Előbb vagy utóbb mindenki átáll majd az új valóságérzékelési szoftverre. Akkor mire vársz?

Pontosan mi is ez a Világnézet 2.0?

„…csak az örömteli dolgokat fogadjam el… igazságként”

A CSODÁK TANÍTÁSA

Dióhéjban: ez az új, javított világnézet pontosan az ellenkezője – fejjel lefelé fordított verziója – annak, amit eddig ismertél.

Két alapvetése van:

1. Az energetikai világ, amit látsz, amit meg tudsz érinteni, ízlelni, szagolni, az alapja minden egyébnek. Ez az építőkocka, amiből minden összeáll. A tudósok egy évszázaddal ezelőtt fedezték fel ezt az energiamátrixot (gyakran mezőnek is hívják), de mivel annyira nehéz elképzelni, és annyi új kaput nyit meg a gondolatainkban, még keveseknek sikerült kiaknázni a benne rejlő erőt.

Eltelt száz év, és még mindig az anyagi világ felé kacsingatunk, ami olyan, mintha nem a Kengyelfutó Gyalogkakukknak, hanem a gonosz Prérifarkasnak szurkolnánk. Pedig bármilyen agyafúrt haditervet eszel is ki, és akármilyen bonyolult csapdát állít is, a szerencsétlen farkas soha nem tudja elkapni azt a madarat. Makacs (bíp-bíp!) meggyőződésünk miatt, miszerint csak ez a racionális, gépiesen működő világ létezik körülöttünk, az emberiség spirituális gyerekcipőben totyog.

Pedig a legtöbbünk számára láthatatlan szellemi világ lenne a kapocs a végtelen, irdatlan és határtalan tudatossághoz, amely bármit képes megteremteni.

2. Mindenkinek kijár a happy ending. A nem fizikai világban minden együttműködik, felhasználóbarát és kölcsönösen előnyös. Igazából a való világ, ha egyszer lekerül rólad a szemellenző, nem is hasonlít arra, amit eddig képzeltél róla. Semmi köze ahhoz a rozoga díszlethez, amit „valóság” címszóval tákoltál magadnak. Akármilyennek látod is szabad szemmel, az élet tiszta, érintetlen formája („az élet egy halálos nagy szívás” mantrája nélkül) a lehetőségek forró bugyra, amelyet a tiszta, tökéletes szeretet táplál.

Pam Grout

E²

Kilenc egyszerű energiagyakorlat annak bizonyítására,
hogy a gondolataid alakítják a valóságot

192 oldal
Keresd a weboldalunkon!
www.edesviz.hu

E a négyzeten – könnyed kísérleti kézikönyv egy komoly témáról. Egyszerű kísérletsorozat, amely során bebizonyosodik, hogy a valóság képlékeny, a tudatosság felülkerekedik az anyagon, és életünket az elménk alakítja. Az univerzum határtalan, kimeríthetetlen és meglepően segítőkész.

ÉDESVÍZ WEBÁRUHÁZ
AKCIÓK • INFORMÁCIÓK

webaruhaz@edesviz.hu

00-36-1-320-3642
www.edesviz.hu

ÉDESVÍZ KÖZÖSSÉG
ÉRDEKESSÉGEK • KÖNYVRÉSZLETEK • JÁTÉKOK

A mindennapokra!

ÉDESVÍZ KIADÓ

ÉDESVÍZ MAGAZIN
EZOTÉRIA • SPIRITUALITÁS • ÉLETMÓD

Interjúk a szerzőkkel, érdekességek a könyvtémákról csak nálunk!

www.edesviz.hu

{1} Rachael Marie Sheridan (1974. november 28.–2014. február 24.)

{2} Vagyis a végtelen lehetőségek mezeje, az LM, az univerzum, az isteni szellem, a Tökös, a Kvantum Meddő*
* Újdonsült barátom, Colette Baron-Reid bocsánatos szóvicce